หลังออกกำลังกายมีอาการเสียวหน้าอกช่วงใต้ราวนมข้างซ้าย จี๊ดๆแล้วก็หาย อยากถามว่าปกติไหมคะ เป็นคนไม่ได้ออกกำลังกายเป็นประจำด้วยค่ะ จะมีอันตรายอะไรไหม
สวัสดีค่ะ อาการเสียวที่หน้าอกใต้ราวนมข้างซ้ายแบบจี๊ดๆดังกล่าวมา อาจเกิดจาก กล้ามเนื้อหรือกระดูกอ่อนที่อกอักเสบ การมีปลายเส้นประสาทอักเสบ อาจจะปวดเป็นลักษณะปวดจี๊ดๆ ปวดจากกระดูกซี่โครงหัก หากก่อนหน้านี้มีประวัติอุบัติเหตุนำมาก่อน ปวดจากเยื่อหุ้มปอดหรือเยื่อหุ้มหัวใจอักเสบ แต่พบได้น้อยในเบื้องต้นพักการออกแรงมากๆไปก่อน ระวังการกระทบกระแทกโดยตรงเข้าไปที่หน้าอก กินยาแก้ปวดเพื่อบรรเทาอาการได้ สังเกตอาการค่ะ ถ้าหลังพักหรือกินยาแล้วไม่ดีขึ้น เจ็บมากขึ้นเรื่อยๆ สัมพันธ์กับการออกแรงอยู่ตลอดเวลาชัดเจน ก็ควรไปพบแพทย์เพื่อตรวจเพิ่มเติม